สอบถามค่ะ พอดีไม่รู้เรื่องการกินยาคุม หลังคลอดได้6เดือนเพิ่งจะมีเพศสัมพันกับสามี อยากทราบว่าต้องกินยาคุมตอนไหนและแบบไหนค่ะ
สวัสดีค่ะ หากคลอดลูกได้ 6 เดือนแล้ว และได้มีเพศสัมพันธ์ ก็จะมีโอกาสตั้งครรภ์ได้ ดังนั้น แนะนำควรทานยาคุมฉุกเฉินป้องกันไปก่อน โดยควรรีบทานให้เร็วที่สุดหลังจากมีเพศสัมพันธ์ เพื่อให้เกิดประสิทธิภาพสูงสุด หลังจากนั้น ก็รอให้ประจำเดือนมา หรือหากไม่มีประจำเดือนมา ก็ควรรอย่างน้อย 2 สัปดาห์ แล้วตรวจหาการตั้งครรภ์ดู หากตรวจไม่พบ จึงจะเริ่มใช้วิธีคุมกำเนิดอื่นๆ ที่มีประสิทธิภาพต่อไป เช่น ยาเม็ดคุมกำเนิด ยาฉีดคุมกำเนิด ยาฝังคุมกำเนิด เป็นต้นเนื่องจากคลอดลูกได้ 6 เดือนแล้ว สามารถที่จะเลือกวิธีคุมกำเนิดแบบใดก็ได้ค่ะ แม้ว่าจะให้นมลูกอยู่ก็ตาม